Παρακολουθείτε το ESOcast!
Επιστήμη αιχμής και εξελίξεις από το ESO,
το Ευρωπαϊκό Νότιο Αστεροσκοπείο,
εξερευνούμε τα όρια του Σύμπαντος με τον Δρ. Τζέι ή αλλιώς Δρ. Τζο Λίσκε.
Γεια σας και καλωσήλθατε σ’ αυτό το επετειακό επεισόδιο του ESOCast.
Καθ' οδόν προς την 50η επέτειο της ίδρυσης του ESO, τον Οκτώβριο του 2012
θα ασχοληθούμε με οχτώ ξεχωριστά θέματα
που απεικονίζουν τα πρώτα 50 χρόνια εξερεύνησης του νότιου ουρανού από το ESO.
Κατασκευάζοντας σε Μεγάλη Κλίμακα
Η αστρονομία είναι μεγάλη επιστήμη.
Είναι ένα τεράστιο Σύμπαν εκεί έξω,
και η εξερεύνηση του απαιτεί τεράστια μέσα.
Αυτό είναι το 5 μέτρων τηλεσκόπιο Hale στο Πάλομαρ.
Όταν δημιουργήθηκε το Ευρωπαϊκό Νότιο Αστεροσκοπείο, πριν από πενήντα χρόνια,
ήταν το μεγαλύτερο τηλεσκόπιο του κόσμου.
Το Πολύ Μεγάλο Τηλεσκόπιο του ESO στο Cerro Paranal είναι η τελευταία λέξη της τεχνολογίας σήμερα.
Ως το πιο ισχυρό αστεροσκοπείο στην ιστορία,
έχει αποκαλύψει το πλήρες μεγαλείο του Σύμπαντος στο οποίο ζούμε.
Αλλά οι αστρονόμοι έχουν βλέψεις για ακόμα μεγαλύτερα όργανα.
Και το ESO πραγματοποιεί τα όνειρα τους.
Σαν Πέδρο ντε Ατακάμα
Κρυμμένη μέσα σε μαγευτικό τοπίο και θαύματα της φύσης,
η γραφική πόλη είναι το σπίτι των ιθαγενών Ατακαμένιος
και πεζοπόρων που ψάχνουν την περιπέτεια.
Αλλά και αστρονόμων και τεχνικών του ESΟ.
Όχι μακριά από το Σαν Πέδρο, η πρώτη μηχανή ονείρων του ESO παίρνει μορφή.
Ονομάζεται ALMA - Μεγάλη Χιλιοστομετρική/Υποχιλιοστομετρική Συστοιχία της Ατακάμα
Το ALMA είναι ένα κοινό πρόγραμμα της Ευρώπης, της Βόρειας Αμερικής και της Ανατολικής Ασίας.
Λειτουργεί σαν ένας γιγάντιος φακός ζουμ.
Όταν βρίσκονται κοντά, οι 66 κεραίες παρέχουν μια ευρεία οπτική γωνία.
Αλλά απλωμένες, αποκαλύπτουν περισσότερη λεπτομέρεια σε μια μικρότερη περιοχή του ουρανού.
Σε υποχιλιοστομετρικά μήκη κύματος, το ALMA βλέπει το Σύμπαν υπό ένα διαφορετικό φως.
Αλλά τι θα αποκαλύψει;
Την γέννηση των πρώτων γαλαξιών στο Σύμπαν, στον απόηχο της Μεγάλης Έκρηξης.
Κρύα και σκονισμένα νέφη μοριακών αερίων
- τα αστρικά φυτώρια όπου γεννιούνται νέοι ήλιοι και πλανήτες.
Και: την χημεία του Σύμπαντος.
Το ALMA θα εντοπίσει οργανικά μόρια - τα δομικά στοιχεία της ζωής.
Η κατασκευή των κεραιών του ALMA είναι σε πλήρη εξέλιξη.
Δύο γιγάντιοι μεταφορείς, οι Otto και Lore,
μεταφέρουν τις ολοκληρωμένες κεραίες στο οροπέδιο Chajnantor.
Στα 5000 μέτρα πάνω από την επιφάνεια της θάλασσας,
η συστοιχία προσφέρει μια πρωτοφανή εικόνα του μικροκυματικού Σύμπαντος.
Ενώ το ALMA έχει σχεδόν ολοκληρωθεί,
Η επόμενη μηχανή ονείρων του ESO είναι ακόμα μερικά χρόνια μακριά.
Βλέπετε αυτό το βουνό εκεί;
Είναι το Cerro Armazones.
Όχι πολύ μακριά από Paranal,
θα φιλοξενήσει το μεγαλύτερο τηλεσκόπιο στην ιστορία της ανθρωπότητας.
Γνωρίστε το Ευρωπαϊκό Εξαιρετικά Μεγάλο Τηλεσκόπιο.
Το μεγαλύτερο μάτι του κόσμου στον ουρανό.
Διαθέτοντας έναν καθρέφτη με διάμετρο σχεδόν σαράντα μέτρα,
το E-ELT απλά επισκιάζει κάθε τηλεσκόπιο που προηγήθηκε.
Σχεδόν οκτακόσια, ηλεκτρονικά ελεγχόμενα τμήματα καθρέφτη.
Περίπλοκα οπτικά που θα παρέχουν τις πιο καθαρές εικόνες.
Ένας θόλος ψηλός όσο ένα καμπαναριό εκκλησίας.
Το E-ELT είναι ένα εγχείρημα υπερθετικού βαθμού.
Αλλά το πραγματικό θαύμα φυσικά, είναι στο Σύμπαν εκεί έξω.
Το E-ELT θα αποκαλύψει πλανήτες σε τροχιά γύρω από άλλα άστρα.
Οι φασματογράφοι του θα αναλύουν τις ατμόσφαιρες αυτών των εξωγήινων κόσμων,
ψάχνοντας για βιο-υπογραφές.
Επιπλέον, το E-ELT θα μελετήσει μεμονωμένα άστρα σε άλλους γαλαξίες.
Θα είναι σαν να συναντάς τους κατοίκους γειτονικών πόλεων για πρώτη φορά.
Λειτουργώντας σαν μια κοσμική χρονομηχανή,
το γιγαντιαίο τηλεσκόπιο μας επιτρέπει να κοιτάξουμε πίσω δισεκατομμύρια χρόνια,
για να μάθουμε πώς ξεκίνησαν όλα.
Και μπορεί να λύσει το αίνιγμα του επιταχυνόμενου Σύμπαντος
- το μυστηριώδες γεγονός ότι οι γαλαξίες ωθούνται μακριά ο ένας από τον άλλον
όλο και πιο γρήγορα.
Η αστρονομία είναι μεγάλη επιστήμη, και είναι μια επιστήμη μεγάλων μυστηρίων.
Υπάρχει ζωή πέρα ​​από τη Γη;
Ποια είναι η προέλευση του Σύμπαντος;
Το νέο γιγαντιαίο τηλεσκόπιο του ESO θα βοηθήσει στην προσπάθειά μας να κατανοήσουμε.
Δεν το έχουμε καταφέρει ακόμη, αλλά δεν θα αργήσουμε
Τι έχει σειρά;
Κανείς δεν ξέρει.
Αλλά το ESO είναι έτοιμο για την περιπέτεια.
Είμαι ο Δρ. Τζέι και εδώ τελειώνει αυτό το ειδικό επεισόδιο του ESOcast.
Ελάτε μαζί μου την επόμενη φορά για μία ακόμη κοσμική περιπέτεια.
Το ESOcast είναι παραγωγή του ESO,
του Ευρωπαϊκού Νότιου Αστεροσκοπείου.
Το ESO, το Ευρωπαϊκό Νότιο Αστεροσκοπείο,
είναι ο κορυφαίος διακρατικός οργανισμός έρευνας και τεχνολογίας στην αστρονομία,
μεταξύ των επίγειων και διαστημικών αστεροσκοπείων, το ESO είναι το πιο παραγωγικό στον κόσμο.
Κείμενα: ESO, Μετάφραση: Ανδρέας Βοσινάκης, www.ofa.gr